钦定古今图书集成/明伦汇编/皇极典/第233卷 > 书经 > 《说命下》
## 钦定古今图书集成/明伦汇编/皇极典/第233卷 > 书经 > 《说命下》

《说》曰：“王。人求多闻，时惟建事，学于古训乃有获。事不
师古，以克永世，匪说攸闻。”

〈大全〉吕氏曰：学问之博，贵有实用，非徒为观美也。大而建立大经，经纶大义，弥纶大化，至于赞天地化育，皆所谓建事也。此所谓有用之学，否则所闻虽多，亦奚以为？　陈氏《雅言》曰：“求多闻者，建事之本；而学古训者，明理之要。”

“惟学逊志，务时敏”，厥修乃来。允怀于兹，道积于厥躬。

〈蔡传〉“逊其志如有所不能，敏于学如有所不及，虚以受人，勤以励己”，则其所修如泉始达，源源乎其来矣。〈大全〉吕氏曰：“为学之初，先要虚心下气，方能受天下之善，若气高，则便与为学工夫相背。”

惟敩学半念，终始典于学，厥德修罔觉。

〈蔡传〉言教人居学之半，盖“道积厥躬者体之立，敩学于人者用之行。兼体用，合内外，而后圣学可全也。

监于先王成宪，其永无愆。”

〈蔡传〉言德虽造于罔觉，而法必监于先王。先王成法，子孙之所当守者也。《孟子》言“遵先王之法，而过者未之有也”，亦此意。〈大全〉陈氏经曰：“自逊志”至“典学”，乃学之次序；“监先王成宪”，乃学之准的。